Bólusetningar við mænusótt / lömunarveiki vegna ferðalaga Lömunarveikitilfellum ( e. poliomyelitis ) hefur fjölgað á heimsvísu undanfarna mánuði samanborið við síðasta ár og er tilefni til að minna á að rétt er að bólusetja einstaklinga sem hyggja á ferðalög á ákveðin svæði ef langt er liðið frá síðustu bólusetningu við mænusótt / lömunarveiki . Hætta á lömunarveiki vegna villtrar veiru ( WPV ; wild type polio virus ) er til staðar í : Nígeríu ( hverfandi en sjá hér að neðan ) Hætta á lömunarveiki vegna breyttrar bóluefnisveiru úr lifandi bóluefni ( cVDPV ) er til staðar víða en sérstaklega í eftirfarandi löndum : Ef einstaklingur hefur ekki fengið mænusóttarbóluefni eftir 1.1.2010 er rétt að hann fái það fyrir ferðalag til þessara landa , óháð lengd ferðar . Í einhverjum tilvikum , s.s. fyrir dvöl lengri en 4 vikur á svæðum þar sem faraldur er í gangi , getur verið viðeigandi að mæla með bólusetningu ef meira en 12 mánuðir hafa liðið frá síðustu mænusóttarbólusetningu við komu til landsins . Athugið að rétt er að skrá slíka bólusetningu í alþjóðlegt bólusetningaskírteini ( gula bók ) þar sem hugsanlegt er að ferðalangar verði krafðir um sönnun á bólusetningu við fyrstu landamæri eftir brottför af þessum svæðum þótt þær kröfur eigi í raun aðeins við um íbúa eða við langtímadvöl . Ef um endurbólusetningu er að ræða er bólusetningin talin gild um leið og hún hefur verið gefin en rétt er að gera hana 4 vikum fyrir ferð ef hægt er . Grunnbólusetning áður óbólusettra er 2 skammtar með mánaðarmillibili ( fyrir ferð ) og örvunarskammtur ekki fyrr en við 6 mánuði frá fyrsta skammti ( má vera eftir ferð ) .